False claims on number of deaths due to COVID-19 in Sri Lanka.
The fact behind every news!, ශ්\u200dරී ලංකාව තුළ කොරෝනා වෛරස් ආසාදනය වූ රෝගීන්ගේ සංඛ්\u200dයාව දෛනිකව ඉහළ ගිය බව සෞඛ්\u200dය අමාත්\u200dයාංශයේ, වසංගත රෝග විද්\u200dයා අංශය විසින් පසුගිය දිනවල නිකුත් කරන ලද වාර්තා වලින් පෙනී යයි. එහෙත් කොරෝනා වෛරස් ආසාදනයෙන් සිදු වූ මරණ සංඛ්\u200dයාව අප්\u200dරේල් 24 වන තෙක් හතකට සීමා කර ගැනීමට ලංකාවේ සෞඛ්\u200dය අංශ සමත් වී සිටී. අප්\u200dරේල් මස 8 වැනි දින සිට මේ වන තෙක් කිසිඳු රෝගියෙක් මියගොස් නැත., “කොරෝනා ඇතැයි සැක සහිතව මිය ගිය රෝගීන් 50ක් දැනටමත් රහසේ ආදාහනය කරලා. එම සංඛ්\u200dයා කොරෝනා වෛරසය හේතුවෙන් මිය ගිය සංඛ්\u200dයාව වලට ඇතුළත් කර නැත. සිරස්තලයෙන් සිරිමත් රාමනායක නමැත්තෙකුගේ ෆේස්බුක් පිටුවක සටහනක් ඉදිරිපත් වී තිබෙනු නිරීක්ෂණය විය. ප්\u200dරතිචාර 200කට අධික සංඛ්\u200dයාවක් හිමිකර ගත් මෙම සටහන ෆේස්බුක් පරිශීලනය කරන්නන් හාරසියයකට අධික සංඛ්\u200dයාවක් අතර සංසරණය වී තිබුණි., මෙම අදහසම රැගත් සටහන් කීපයක් ෆේස්බුක් ජාලයේ ඉදිරිපත් වී තිබෙනු නිරීක්ෂණය විය, මෙම සටහන් වලට හිමිවූ ප්\u200dරතිචාර බොහොමයක් මෙම සටහන් අසත්\u200dය සටහන් බවට යෝජනා කර තිබීම නිසාත්, ඉහත සටහන්වල සඳහන් පරිදි මෙතරම් මරණ සංඛ්\u200dයාවක් සඟවා කරණු වසන් කිරීම ප්\u200dරයෝගික සිදුවිය නොහැකි නිසාත් මේ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය, Fact Check (සත්\u200dය තොරතුරු විමර්ශනය කිරීම), මෙම මරණ සංඛ්\u200dයාව පිළිබඳ කරුණු තහවුරු කරගැනීම පිණිසය අප සෞඛ්\u200dය අමාත්\u200dයාංශයේ වසංගත රෝග විද්\u200dයා අංශයේ වෙබ් අඩවියට පිවිසුනෙමු. 2020 අප්\u200dරේල් මස 24 වැනි දින පෙරවරු 10.30 යාවත්කාලීන කරන ලද වාර්තාවට අනුව කොරෝනා වෛරස් ආසාදනයෙන් සිදු වූ මරණ සංඛ්\u200dයාව හතක් බව සඳහන් කර තිබුණි., වැඩිදුර කරුණු සනාථ කරගැනීම පිණිස අප සෞඛ්\u200dය අමාත්\u200dයාංශය සෞඛ්\u200dය ප්\u200dරවර්ධන කාර්යාංශය සමඟ දුරකථනයෙන් සම්බන්ධ වූයෙමු. දිවයිනේ වාර්තා වන සෑම මරණයක් මරණ පරීක්ෂණ වාර්තාව සමීපව අධ්\u200dයයනය කරන බවත්, සැක සහිත මරණ පරීක්ෂණ වාර්තා ඇතොත් ඒ පිළිබඳව වැඩිදුරටත් විමර්ශන පවත්වන බව පැවසූ එම නිලධාරියා, දැනට ලංකාවේ කොරෝනා වෛරස් ආසාදනයෙන් සිදු වූ මරණ සංඛ්\u200dයාව හතක් බව දැඩිව අවධාරණය කළේය., දෙරණ අරුණ\xa0 සජීවි වැඩසටහන සහභාගි වූ නියෝජ්\u200dය පොලිස්පති අජිත් රෝහණ මහතා ද ලංකාවේ කොරෝනා වෛරස් ආසාදනයෙන් සිදුව ඇති මරණ සංඛ්\u200dයාව හතක් බවට කිහිප විටකදීම මෙලෙසින් අවධාරණය කළේය, මේ පිළිබඳව තවදුරටත් කරුණු දක්වමින් අප්\u200dරේල් 24 වැනිදා රූපවාහිනී සාකච්ඡාවකදී නියෝජ්\u200dය පොලිස්පති අජිත් රෝහණ මහතා ප්\u200dරකාශ කර සිටියේ ඕනෑම පුද්ගලයෙකුට තම අදහස් ප්\u200dරකාශ කිරීමේ හැකියාව තිබුණ ද කොරෝනා වෛරසය හේතුවෙන් රටම මෙවන් ව්\u200dයසනයකට මුහුණදී ඇති අවස්ථාවකදී රෝගය හේතුවෙන් සිදු වී ඇති මරණ සංඛ්\u200dයාව සාවද්\u200dය ව පෙන්වා දීම වැනි බැරෑරුම් ප්\u200dරකාශ පළ කිරීම සම්බන්ධයෙන් නීතිමය ක්\u200dරියාමාර්ග ගන්නා බවයි ( 13 වන මිනිත්තුවේ සිට), #BIGFOCUS: "ලද විරාමයකින් අනතුරුව නියෝජ්\u200dය පොලිස්පති අජිත් රෝහණ", තවදුරටත් මේ පිළිබඳව ශ්\u200dරී ලංකා මහජන සෞඛ්\u200dය පරීක්ෂක සංගමයෙන් ද කරුණු විමසා සිටි අතර එහිදී ඔවුන් ද ඉහත ප්\u200dරකාශ සියල්ලක්ම සම්පූර්ණයෙන්ම සාවද්\u200dය බව අප සමග පවසා සිටියා., එසේම COVID-19 ආශ්\u200dරයෙන් සිදු වූ මරණ සම්බන්ධයෙන් විවිධ සටහන් මාර්තු මාසයේදී ද පළවී තිබෙනු මීට පෙර ද දැකගන්නට ලැබුණි. පහත දැක්වෙන්නේ එසේ මාර්තු මස 15 වන දින පළ කරන ලද සටහනකි., ., මෙවැනි සාවද්\u200dය ප්\u200dරකාශ කිරීම හේතුවෙන් පුද්ගලයන් කිහිප දෙනෙක්ම අත්අඩංගුවට ගන්නා ලද බවටද ශ්\u200dරී ලංකා පොලීසිය විසින් වාර්තා කර තිබුණු අතර ලංකාවේ කොරෝනා වෛරසය හේතුවෙන් පලමු මරණය වාර්ථා වන්නේ මාර්තු මස 28 වන දිනය, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ ලංකාවේ කොරෝනා වෛරස් ආසාදනයෙන් සිදුව ඇති මරණ සඟවා නොමැති බවත් මරණයට පත්වී ඇති සංඛ්\u200dයාව හතක් පමණක් බවත්ය. එබැවින් කොරෝනා වෛරස් ආසාදනය නිසා ලංකාවේ සිදුව ඇති මරණ සංඛ්\u200dයාව 50ක් බවත්, කොරෝනා වෛරස් ආසාදනය නිසා ඇති වූ මරණ සඟවා ආදාහනය කර\xa0 ඇති බවටත් පලවන සියලුම ෆේස්බුක්\xa0 සටහන් සම්පූර්ණයෙන්ම අසත්\u200dය සහ සාවද්\u200dය සටහන් බවට නිගමනය කරමු, Title:කොරෝනා වෛරසය හේතුවෙන් මියගිය පිරිස පිලිබඳ සාවද්\u200dය ප්\u200dරකාශ පෙළක්!, Result: False
කොරෝනා වෛරසය හේතුවෙන් මියගිය පිරිස පිලිබඳ සාවද්‍ය ප්‍රකාශ පෙළක්! - Factcrescendo Sri Lanka